Permezz tal-midja soċjali, Rosianne Cutajar kmieni dalgħodu ikkonfermat li fetħet libell kontra l-kittieb Mark Camilleri. Skont hi Camilleri qiegħed biss jipprova "jikseb popolarità b'kitbietu a skapitu tal-integrità tagħha." Il-kitbiet li Rosianne Cutajar qed tirreferi għalihom huma kummenti li l-Kittieb għamel fuq il-profil tiegħu stess. Inizjalment fil-ktieb ġdid tiegħu "A Rent Seeker's Paradise", Mark Camilleri allega dan "Rosianne kellha relazzjoni intima mal-allegat qattiel ta' Daphne (Caruana Galizia), Yorgen Fenech, li taha flus korrotti bl-iskuża li kienet għenitu jagħmel kuntratt ta' proprjetà. Waqt li Cutajar kienet qed tgawdi l-ħin tagħha ma' Fenech, fuq il-post tax-xogħol kienet qegħda tteppan il-memorja ta' Daphne kemm fil-Parlament kif ukoll barra minn Malta. Cutajar opponiet u sfidat wkoll lil dawk li talbu li jsiru inkjesti pubbliċi dwar il-qtil ta' Daphne filwaqt li ddefendiet il-korruzzjoni tal-Gvern ta' Muscat anke wara rivelazzjoni tas-17 Black."